На основу члана 144.Закона о планирању и изградњи („Службени гласник РС“, број 72/09, 81/09 – испр. 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 32/14,145/14, 83/18, 31/19 37/19 – др. закон, 9/20 и 52/21),члана 2. став 1. тачка 1. Правилника о посебној врсти објеката и посебној врсти радова за које није потребно прибављати акт надлежног органа, као и врсти објеката који се граде, односно врсти радова који се изводе, на основу решења о одобрењу за извођење радова, као и обиму и садржају и контроли техничке документације која се прилаже уз захтев и поступку који надлежни орган спроводи („Службени гласник РС“, број 102/20, 16/21 и87/21),члана 32. Закона о локалној самоуправи ("Службени гласник РС", број 129/07, 83/14 –др.закон, 101/16 –др.закон, 47/18 и 111/21 – др.закон)и члана 40. и 152. Статута општине Владичин Хан („Службени гласник Града Врања“ бр.4/2019 и 28/2022), Скупштина општине Владичин Хан, на седници одржаној дана 10.04.2023.године, донела је

**ОДЛУКУ О ДАВАЊУ САГЛАСНОСТИ ЗА ИЗВОЂЕЊЕ РАДОВА**

**Члан 1.**

 Даје се сагласност Министарству унутрашњих послова - Полицијска управа у Врању - Полицијска станица Владичин Хан, за извођење радова - текуће (редовно) одржавање објекта,на објекту полицијске станице Владичин Хан, који је изграђен на кп.бр. 332/1 и 332/2 КО Владичин Хан, и који је у јавној својини Општине Владичин Хан.

**Члан 2.**

 Сагласност из члана 1. ове одлуке даје се за потребе извођења радова за које није потребно прибављати акт надлежног органа односно за извођење радова на текућем (редовном) одржавању објекта.

**Члан 3.**

 Ова одлука ступа на снагу наредног дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-36/3/23-I**

**ПРЕДСЕДНИЦА,**

**Данијела Поповић**